Frankenstein (film 1910)

"Frankenstein" on 1910. aasta USA tummfilm, esimene film Frankensteini monstrumist. Võtted kestsid kolm päeva.

Aastaid peeti seda filmi kadunuks, kuid 1970. aastate keskel leiti filmi koopia ühe filmikollektsionääri kogust.

Süžee
Film põhineb Mary Shelley 1818. aasta romaanil "Frankenstein".

Noor Frankenstein õpib kolledžis. Kui ta pärast õpinguid kodukanti naaseb, hakkavad teda huvitama küsimused elu ja surma ümber ja nii tekibki tal unistus ise üks elusolend luua. Ta viib oma plaani täide, kuid loodetud perfektse inimese asemel tuleb eksperimendist välja aga koletis.

Osatäitjad
Augustus Phillips (dr Frankenstein)
Charles Ogle (monstrum)
Mary Fuller (dr Frankensteini kihlatu)

Kategooria:Ameerika Ühendriikide õudusfilmid
Kategooria:Mustvalged filmid
Kategooria:Ameerika Ühendriikide tummfilmid
Kategooria:Lühifilmid
Kategooria:1910. aasta filmid